- Som pelsdirektør er det svært at få armene ned. Det er fantastisk at opleve den massive efterspørgsel på et godt dansk produkt som minkskind. Der er mange sorte skyer over økonomien, og så er det selvfølgeligt dejligt at være en del af et lyspunkt, siger adm. direktør Torben Nielsen, Kopenhagen Fur. Minkprisen på det andelsejede auktionshus Kopenhagen Furs februarauktion steg 13 procent til i snit 493 pr. skind, og på fire dages auktion nåede omsætningen 2,6 milliarder kr. Det er den kinesiske efterspørgsel og det kolde vejr i Rusland og Europa, som har været medvirkende til, at minken har solgt så godt.

Referat:
Kinesernes hang til dansk mink og det kolde vejr har givet gode tider til minkavlerne.